# Escriptoris virtuals

### Escriptoris

El &kde; us ofereix la possibilitat de tenir diversos escriptoris virtuals. En aquesta pestanya podeu configurar el nombre d'escriptoris, el nombre de files a la icona Paginador així com el seus noms. Simplement utilitzeu el quadre d'entrada per ajustar el nombre d'escriptoris. Els hi podeu assignar noms introduint text en els camps de text a sota.

Activeu Estris diferents per a cada escriptori per utilitzar estris i fons de pantalla independents per a cada escriptori individual.

### Canvi

La navegació a l'escriptori dóna la volta

- Activeu aquesta opció si voleu que la navegació de teclat o les vores actives de l'escriptori us portin a la vora oposada del nou escriptori.

Animació d'efecte d'escriptori

- Seleccioneu Sense animació, Diapositives, Animació del cub d'escriptori o Esvaïment de l'escriptori des de la llista desplegable. Si l'animació seleccionada disposa d'opcions de configuració, feu clic sobre la icona d'eines a la dreta de la llista desplegable per iniciar un diàleg de configuració.

Visor en pantalla del canvi d'escriptori

- Activeu aquesta opció si voleu tenir una vista prèvia en pantalla quan es canvia d'escriptori.

Mostra les indicacions de disposició d'escriptori

- Activant aquesta opció es mostrarà una petita vista prèvia de la disposició de l'escriptori, indicant l'escriptori seleccionat.

Dreceres

- Aquesta secció mostra les dreceres configurades per a canviar d'escriptori i us permet editar-les.

Desplaçant la roda del ratolí sobre un espai buit a l'escriptori o a la icona Paginador en el plafó canviareu al següent escriptori virtual numèric, en la direcció en que desplaceu (cap amunt o cap avall).